Навуковая канцэпцыя музеефікацыі замкавага комплексу была зацверджана выязной калегіяй Міністэрства культуры РБ 31 ліпеня 2002 г. і ў жніўні таго ж года была апублікавана ў газеце “Культура”. Але ў пачатку 2007 годаў сувязі з рэарганізацыяй аддзела старажытнабеларускага мастацтва НММ змяніўся склад Рабочай групы па музеефікацыі замка. Як паведаміла на пасяджэнні загадчыца аддзела старажытнабеларускага мастацтва, намеснік старшыні Рабочай группы Алена Карпенка, узнікла неабходнасць у дапамозе археолагаў, архітэктараў, якія стаялі ля вытокаў даследавання і рэстаўрацыі Мірскага замка.